Revival (ալբոմ, Էմինեմ)

Revival, ամերիկացի ռեփեր Էմինեմի իններորդ ալբոմը, որը թողարկվել է 2017 թվականի դեկտեմբերի 15-ին Aftermath Entertainment, Shady Records և Interscope Records լեյբլներում։ Ալբոմը Billboard 200 հիթ-շքերթում զբաղեցրել է առաջին հորիզոնականը՝ 267.000 համարժեք ալբոմային միավորների տպաքանակով (հաշվի առնելով սթրիմինգը և ալբոմային թրեքերը), ներառյալ 197.000 իսկական ալբոմային վաճառքները, այդպիսով դառնալով Էմինեմի ութերորդ անընդմեջ ալբոմը, որը հասել է այդ հիթ-շքերթի գագաթնակետին։

Ալբոմը ձայնագրվել է 2016-2017 թվականներին տարբեր ձայնագրման ստուդիաներում։ Արտադրության մեջ ներգրավված են եղել տարբեր պրոդյուսերներ, ինչպիսիք են Ռիկ Ռուբինը և Սկայլար Գրեյը, ինքը՝ Էմինեմը և գործադիր պրոդյուսեր Dr. Dre-ն։ Ալբոմի ձայնագրմանը մասնակցել են այնպիսի հյուրեր, ինչպիսիք են Բիյոնսեն, Fresher-ը, Էդ Շիրանը, Ալիշա Քիզը, X Ambassadors-ը, Skylar Grey-ը, Kehlani-ն և P!nk-ը։

Ալբոմի առաջին սինգլը, որը կոչվում է «Walk On Water» և ձայնագրվել է Beyonce-ի հետ համատեղ, թողարկվել է նոյեմբերի 10-ին։ «Untouchable» երգը թողարկվել է դեկտեմբերի 8-ին՝ ալբոմի թողարկումից մեկ շաբաթ առաջ։

Նախապատմություն 
Նոր ալբոմի ստեղծման աշխատանքների մասին Էմինեմն առաջին անգամ պատմել է «Campaign Speech» («Նախընտրական ելույթ») յոթ րոպեանոց ֆրիսթայլում, նաև իր թվիթերյան էջում գրելով . «Մի՛ անհանգստացիր, ես աշխատում եմ ալբոմի վրա։ Իմիջիայլոց, ահա այն»։ Թողարկման ամսաթվի մասին լուրերը սկսել են շրջանառվել 2016 թվականի վերջին։ Ալբոմը սկզբում պետք է կոչվեր  «Success» («Հաջողություն»), իսկ թողարկումը նախատեսված էր 2017 թվականի հունվարին։ Համացանցում է հայտնվել նաև ալբոմի կեղծ թրեք-ցուցակը, որում հրավիրված աստղերից են եղել Ադելը, Chance the Rapper-ը, Քիդ Քադին, The Weeknd-ը և շատ ուրիշներ։ Լուրերը կրկին բորբոքվել են փետրվարին և մարտին, երբ Էմինեմը հայտարարել է, որ լինելու է Ռեդինգի, Գլազգոյի և Լիդսի երեք համերգների հեդլայները։ Տարբեր լրատվական հոդվածներում ասվում էր, որ եթե նա ելույթ է ունեցել, պետք է նոր նյութ թողարկի։

Թողարկում և առաջխաղացում 
2017 թվականի հոկտեմբերի 10-ին Էմինեմը BET Hip Hop Awards մրցանակաբաշխության ժամանակ կատարել է «The Storm» երգը, որում նա քննադատել է ԱՄՆ գործող նախագահ Դոնալդ Թրամփին։ Ռեփերի ֆրիսթայլը  շատ տարածված է դարձել՝ մի քանի շաբաթվա ընթացքում հավաքելով միլիոնավոր դիտումներ և հարյուր հազարավոր հավանումներ YouTube-ում։ 2022 թվականի փետրվարի 19-ի դրությամբ տեսանյութն ունեցել է 53 միլիոն դիտում և ավելի քան մեկ միլիոն հավանում։

2017 թվականի հոկտեմբերի 25-ին Փոլ Ռոզենբերգը Instagram-ում հրապարակել է լուսանկար, որտեղ նա պահում է ռեփեր Yelawolf-ի «Trial by Fire» ալբոմի սկավառակը, իսկ հետին պլանում երևում է «Revival» դեղամիջոցի գովազդային վահանակը։ Կասկածն առաջացել է այն ժամանակ, երբ երկրպագուները նկատել են շրջված E տառը, քանի որ Էմինեմի լոգոտիպում վերջին Е տառը շրջված է։ Վահանակի վրա նշված կայքէջում ներկայացվել է մի քանի հուշում։ Կայքում «Revival»-ի մասին պրոմոհոլովակը հղում է անում Էմինեմի «Lose Yourself» երգին։ Կայքում հիշատակվում են նաև «Sing for the Moment», «Brain Damage», «FACK» և «Any Man»: Ըստ կայքի՝ Revival-ը բուժում է Atrox Rithimus-ից (Սարսափելի հանգ), որը հորինված հիվանդություն է։ Կայքը գրանցված է նաև Էմինեմի լեյբլներից մեկում՝ Interscope Records-ում։ Երբ զանգահարում են Revival-ի հեռախոսահամարին, սկսում է հնչել «I Need A Doctor»-ը։ Այս ամենը Մարշալի երկրպագուներին ստիպել է հավատալ, որ ալբոմը կոչվելու է «Revival»:

Հիթ-շքերթ

Շաբաթական հիթ-շքերթներ

Տարեկան հիթ-շքերթներ

Հավաստագրումներ

Ծանոթագրություններ 

Էմինեմի ալբոմներ